**Šī nakts visīsākā**

Klaudz vārti, verot vaļā tos, nāk jūnijs pagalmā,

Un ozolzaru vainagā kāda dziesma ievīta.

Salds skurbums māla kausos līst, kāds noslēpums to skar,

Un Jāņu zāles nevītīs vēl ilgi šovakar.

Mani visu mūžu pavadīs šī nakts vis īsākā,

Un atmiņas, tās nezudīs, nāks līdzi tālumā;

Mani visu mūžu pavadīs šī nakts visīsākā,

Un noguris, un maldījies es ilgošos pēc tās.

Steigs laiks un līdzi aiznesīs, ko stāstīju tev es,

Un matos klusi cits kāds vīs tev baltas pīpenes.

Man lietos vēl būs jāsalīst, ceļa grambas pārvarot,

Tikai jāņuzāles nevītīs vasarai vēl aizejot.